পঞ্চকন্যা
পঞ্চকন্যা (पञ्चकन्या, pañcakanyā) ভারতীয় মহাকাব্যের প্রবাদপ্রতিম প্রধান পাঁচ নারী চরিত্র। তাদের প্রশংসাসূচক স্তবগান ও নাম পঠনে সকল পাপ দূরীভূত হবে বলে বিশ্বাস করা হয়ে থাকে। তারা হচ্ছেন - অহল্যা, দ্রৌপদী, কুন্তী, তারা ও মন্দোদরী। রামায়ণ থেকে অহল্যা, তারা ও মন্দোদরী এবং মহাভারত থেকে দ্রৌপদী ও কুন্তীকে নেয়া হয়েছে। এক দৃষ্টিকোণে পঞ্চকন্যাকে আদর্শ নারী ও সতী-সাধ্বী স্ত্রীরূপে শ্রদ্ধাজ্ঞাপন করা হয়। তাদের একাধিক ব্যক্তির সাথে সম্পর্ক স্থাপন ও কিছু ক্ষেত্রে ঐতিহ্য ভঙ্গের বিষয় তুলে ধরা হয়েছে যা অন্যরা অনুসরণ করেনি।